АҞӘА, жәабран 2 – Sputnik. Аԥсны иҟоу Аладатәи арратә округ аррамаҵзурауаа аҽазыҟаҵарақәа рҳәаа иҭагӡаны имҩаԥыргараны иҟоуп 600 рҟынӡа ҵаратә ҽазыҟаҵаратә уснагӡатә. Убри аан ахархәара рыҭахоит акәылӡтәы транспартиорқәа БТР-82А, атанкқәа Т-72Б3, ареактивтә системақәа "Град", азениттә ракетатә комплексқәа "Оса-АКМ", "Стрела-10". абри атәы аанацҳауеит арратә округ апресс-маҵзура.
Аруаа ахысрақәа мҩаԥыргоит аракетатә комплексқәа "Оса-АКМ", "Стрела-10" рыла "аӷа" итәарҭаҟынӡа 100 инаркны 30000 метра набжьаны. Аиҳаракгьы ахысрақәа мҩаԥгахоит уахынланы.
Аруаа рҽазыҟаҵарақәа мҩаԥгахоит ашьхараҿ, амшын иахьаԥну, адәҳәыԥшқәа рҟны аполигонқәа: "Нагвалоу", "Ҵабал" (Аԥсны), "Капустин Яр", "Ашулук" (Астрахантәи аобласт), "Молькино" (Краснодартәи атәылаҿацә) рҟны.
Ашықәс аҩныҵҟа имҩаԥгахо аҽазыҟаҵарақәа ирылахәхоит зықьҩыла аруаа, ахархәара аҭахоит 500 ак инареиҳаны арратә техника.